
32.
Par Ogres novada pašvaldības atbalstu biedrībai “Ikšķiles Brīvā skola”
Ogres novada pašvaldībā (turpmāk – Pašvaldība) 2026. gada 2. oktobrī saņemta biedrības “Ikšķiles Brīvā skola” vēstule Nr. 2026-1.5/04 “Par atbalstu dalībai Publisko un privāto partnerattiecību biedrības “Zied zeme” LEADER projektu konkursā un nekustamā īpašuma nomas pagarināšanas un pārbūves saskaņošanu” un biedrības “Ikšķiles Brīvā skola” iespēju piedalīties Publisko un privāto partnerattiecību biedrības “Zied zeme” izsludinātajā atklātajā projektu iesniegumu pieņemšanas 6. kārtā Eiropas Lauksaimniecības Fonda Lauku Attīstībai intervences “Darbību īstenošana saskaņā ar sabiedrības virzītas vietējās attīstības stratēģiju, tostarp sadarbības aktivitātes un to sagatavošana” (LA19) Aktivitātes “Vietas potenciāla attīstošas iniciatīvas, pievilcīgas un kvalitatīvas dzīves videi” – “Atbalsts kopienu stiprināšanai” ietvaros ar mērķi izveidot koprades telpas, reģistrācijas Nr. 2-4.1/5124. Projektā "Ikšķiles Brīvās skolas koprades telpa" ir paredzēts uzbūvēt piebūvi un tādējādi paplašināt Pašvaldībai piederošās telpas, attīstot mūsdienīgas mācību un kopienas koprades telpas (turpmāk – Projekts). 

Viens no atklātā projektu iesniegumu pieņemšanas nosacījumiem ir nomas tiesības uz vismaz 7 gadiem no projekta iesniegšanas. Tā kā līdzšinējais nomas līgums starp pašvaldību un biedrību “Ikšķiles Brīvā skola” ir spēkā līdz 2028. gada 1. septembrim, tas ir neatbilstošs Projekta prasību izpildei un nepieciešams rakstisks apliecinājums ar Iznomātāju, ka līdz projekta iesniegšanas brīdim (tas ir līdz 2026.gada 3. novembrim) starp Iznomātāju un biedrību “Ikšķiles Brīvā skola” tiks parakstīts sadarbības līgums, kā arī projektu konkursa pozitīva lēmuma un Eiropas Savienības un valsts atbalsta piešķiršanas gadījumā Pašvaldība pirms projekta īstenošanas uzsākšanas, pagarinās nomas līgumu uz termiņu, kas nav mazāks par 7 gadiem no projekta īstenošanas uzsākšanas brīža, kā arī organizēs nepieciešamo dokumentāciju nomas tiesību reģistrēšanai Zemesgrāmatā.
Projekts atbilst Publisko un privāto partnerattiecību biedrības “Zied zeme” vietējās attīstības stratēģijas 2023.-2027. gadam sasniedzamajiem mērķiem un rādītājiem: “Atbalsts kopienu stiprināšanai”, jo veicina pievilcīgu dzīves vidi, sadarbību un lokālpatriotismu, kā arī attīsta vietējo potenciālu, veicina pievilcīgas un kvalitatīvas dzīves vides veidošanos, sekmē iedzīvotāju līdzdalību un piederības sajūtas stiprināšanu, veicina teritorijas atpazīstamību. Rīcība vērsta uz vides uzlabošanu. 
Starp Pašvaldību un Biedrību 2016. gada 18. augustā ir noslēgts Ēkas nomas līgums Nr. 4.1-8.1/8 (turpmāk – Līgums) par Pašvaldībai piederošā nekustamā īpašuma “Elkšņu skola”, adrese: Rīgas iela 175, Ikšķile, Ogres nov., kadastra numurs 7494 015 0133, sastāvā esošās ēkas (būves), kadastra apzīmējums 7494 015 0133 005, nomu. Līgumā noteiktais ēkas izmantošanas mērķis - vispārējās izglītības nodrošināšanai Ikšķiles novadā dzīvojošiem bērniem un jauniešiem, pilsoniskās sabiedrības veidošanas un attīstības veicināšana.

Līgums noslēgts, pamatojoties uz Ikšķiles novada domes 2016. gada 22. jūnija lēmumu “Par pašvaldības nekustamā īpašuma daļas - saimniecības ēkas ar adresi Rīgas iela 175, Ikšķile, Ikšķiles novads, iznomāšanu sabiedrības labuma organizācijai biedrībai “Ikšķiles Brīvā skola””. Līguma darbības termiņš 12 (divpadsmit) gadi, t. i. līdz 2028. gada 1. septembrim.

Pamatojoties uz Pašvaldību likuma  5. pantu un Ministru kabineta 2023. gada 10. oktobra noteikumu Nr. 580 “Valsts un Eiropas Savienības atbalsta piešķiršanas kārtība Eiropas Lauksaimniecības fonda lauku attīstībai intervencē "Darbību īstenošana saskaņā ar sabiedrības virzītas vietējās attīstības stratēģiju, tostarp sadarbības aktivitātes un to sagatavošana” 2.3.4. apakšpunktu, 23. punktu,
balsojot: ar 18 balsīm "Par" (Andris Krauja, Artūrs Mangulis, Atvars Lakstīgala, Dace Kļaviņa, Dace Veiliņa, Dzirkstīte Žindiga, Gints Sīviņš, Ilmārs Zemnieks, Iluta Jansone, Jānis Iklāvs, Mariss Martinsons, Matīss Mežaks, Pāvels Kotāns, Raivis Ūzuls, Rūdolfs Kudļa, Santa Ločmele, Sarmīte Ozoliņa, Uldis Skudra), "Pret" – nav, "Atturas" – nav, "Nepiedalās" – nav, 

Ogres novada pašvaldības dome NOLEMJ:
1. Atbalstīt biedrību “Ikšķiles Brīvā skola”, reģistrācijas Nr. 40008200871, Publisko un privāto partnerattiecību biedrība “Zied zeme”, reģistrācijas Nr. 40008092249, izsludinātajā atklātajā projektu iesniegumu pieņemšanas 6. kārtā Eiropas Lauksaimniecības fonda lauku attīstībai intervences "Darbību īstenošana saskaņā ar sabiedrības virzītas vietējās attīstības stratēģiju, tostarp sadarbības aktivitātes un to sagatavošana" (LA19), Aktivitātes "Vietas potenciāla attīstošas iniciatīvas, pievilcīgas un kvalitatīvas dzīves videi" - “Atbalsts kopienu stiprināšanai” ietvaros ar mērķi izveidot koprades telpas kopprojektā (turpmāk – projekts) ar Ogres novada pašvaldību.

2. Uzdot Ogres novada pašvaldības Centrālās administrācijas Juridiskajai nodaļai sadarbībā ar Attīstības un plānošanas nodaļu līdz 2026. gada 3. novembrim sagatavot un iesniegt biedrībai “Ikšķiles Brīvā skola” sadarbības līgumu par Ogres novada pašvaldībai piederošās ēkas “Elkšņu skola” pārbūvi par koprades telpu sabiedriskā pakalpojuma nodrošināšanai.
3. Projekta apstiprināšanas gadījumā uzdot Ogres novada pašvaldības Centrālās administrācijas Nekustamo īpašumu pārvaldes nodaļai pirms projekta īstenošanas uzsākšanas organizēt Ogres novada pašvaldībai piederošā nekustamā īpašuma “Elkšņu skola”, adrese: Rīgas iela 175, Ikšķile, Ogres nov., kadastra numurs 7494 015 0133, sastāvā esošās ēkas (būves), kadastra apzīmējums 7494 015 0133 005, nomas termiņa pagarināšanu uz 7 gadiem un nomas līguma grozījumu reģistrāciju zemesgrāmatā.

4. Kontroli par lēmuma izpildi uzdot pašvaldības izpilddirektoram.
 (Sēdes vadītāja

domes priekšsēdētāja A. Kraujas paraksts)

